Ալվարդ Ջիվանյան

Ալվարդ Հակոբի Ջիվանյան (ապրիլի 4, 1964(1964-04-04), Լենինական, Հայկական ԽՍՀ, ԽՍՀՄ), ԵՊՀ ռոմանագերմանական բանասիրության ֆակուլտետի դոցենտ, անգլիական բանասիրության ամբիոնի պրոֆեսոր, թարգմանչուհի։ Բանասիրական գիտությունների դոկտոր։ Թարգմանել է մի շարք գրքեր, այդ թվում հայերեն է թարգմանել «Հարրի Փոթեր» շարքի առաջին հինգ գրքերը։


== Կրթություն, գիտական աստիճաններ և կոչումներ ==
1981-1986 թվականներին սովորել է ԵՊՀ բանասիրական ֆակուլտետում, ռոմանագերմանական բանասիրության ամբոնիում։ 1988-1991 թվականներին սովորել է Մոսկվայի Մ. Թորեզի անվան օտար լեզուների ինստիտուտի ասպիրանտուրայում։ 1990 թվականին Մոսկվայի լեզվաբանական համալսարանում պաշտպանել է թեկնածուական ատենախոսություն։ 1991 թվականին Մոսկայի լեզվաբանական համալսարանում ստացել է բանասիրական գիտությունների թեկնածուի կոչում։ 1991 թվականից ԵՊՀ անգլիական բանասիրության ամբիոնի դասախոս է. դասավանդում է ակադեմիական անգլերեն, ոճագիտություն, բանահյուսություն և գրականություն։ 2007 թվականից Հայաստանի գիտությունների ազգային ակադեմիայի դոցենտ է։ 2009 թվականին ՀՀ ԳԱԱ Մ. Աբեղյանի անվան գրականության ինստիտուտում ստացել է բանասիրական գիտությունների դոկտորի կոչում։ 2009 թվականին Մ. Աբեղանի անվան գրականության ինստիտուտում պաշտպանել է դոկտորական ատենախոսությունը «Հայ հրաշապատում հեքիաթի պոետիկան» թեմայով։ Բազմաթիվ գիտական հոդվածների հեղինակ է, որոնք հրատարակվել են Երևանում, Լոնդոնում, Էդինբուրգում, Բեյրութում, Վաշինգտոնում, Տարտուում։ 2009 թվականից Հովհաննես Թումանյանի թանգարանի հեքիաթագիտության բաժնի ղեկավարն է, «Ոսկե դիվան» հեքիաթագիտական հանդեսի, «Հասկեր» մանկական գրականության և բանահյուսության տարեգրքի գլխավոր խմբագիրը։


== Մասնագիտական գործունեություն ==
2007 թվականից մինչ այժմ ԵՊՀ անգլիական բանասիրության ամբիոնի դոցենտ է։ 1991-2007 թվականները եղել է ԵՊՀ անգլիական բանասիրության ամբիոնի դասախոս։


== Մասնակցություն միջազգային կոնֆերանսների և սեմինարների ==
Մասնակցել է Հայաստանի, Միացյալ թագավորության, իռլանդական, չեխական, էստոնական կոնֆերանսների և սեմինարների։


== Օտար լեզուներ ==
Տիրապետում է ռուսերենի, անգլերեն (գերազանց), ֆրանսերենի և գերմաներենի (խոսակցական)։


== Անձնական կյանք ==
Ամուսնացել է 1989 թվականի հուլիսի 21-ին։ Ունի երկու երեխա։ Ամուսինը՝ Գևորգ Եղիազարյանը, գեղանկարիչ է։


== Աշխատանքներ ==


=== Գրքեր ===
Թուղթ ու գրի ոգիներ։ Գրաշարի կնոջ օրագրից
Երկնքից ընկավ երեք խնձոր. հրաշապատում հեքիաթը որպես վաղնջատեքստ (մենագրություն), Զանգակ, 2008, 86 էջ
Rhetorical Transformations in Fairy Tales (Monograph), Երևան, Զանգակ, 2007, 47p.
The Fairy Tale as Archetext (Monograph), Երևան, Զանգակ, 2007, 58 p.
As White as a Wisp of Cotton: On the Rhetoric of Armenian Spinning Tales (Monograph), Yerevan: Zangak, 2006, 56 p.
Glimpses into Armenian Nursery (Monograph), Երևան, Տոներ, 2002, 90 p.
Հմայված հոգիների պարտեզում։ Մանկական գրականության տեսության խնդիրները, Զանգակ, 2016, 176 էջ, ISBN 978-9939-68-490-1


=== Հոդվածներ ===
Մանկական գրականության միջմշակութային և ներմշակութային փոխակերպումներ, Հասկեր. Մանկական գրականության և բանահյուսության տարեգիրք, Հովհ. Թումանյանի թանգարան, 2011, N 1, Էջ 96-105
Երկնքից ընկավ երեք խնձոր. Հայկական հեքիաթի ավարտի բանաձևերը, Հայկազյան հայագիտական հանդես, հատոր Լ, 2010, Բեյրութ, Էջ 29-41
Հեքիաթը որպես եզր և հասկացություն. Բանահյուսական և գրական հեքիաթների փոխառնչությունը, Աստղիկ, 20-21, 2010-2011, Երևան, Էջ 65-71
Spinning and Speech in Armenian Versions of “Kind and Unkind Girls” (ATU 480), Cosmos/The Journal of the Traditional Cosmology Society, vol. 23 for 2007, Edinburgh 2009, pp. 151–169
Հեքիաթը բարձր նորաձևության համատեքստում, Ոսկեդիվան. Հեքիաթագիտական հանդես, պրակ 1, 2009, Երևան, Էջ 155-168
Fairy Tales and Goose Flights: Storytelling as Trance, Գիտելիք և խորհրդանիշ, միջազգային երկրորդ գիտաժողովի հոդվածների ժողովածու, Երևան, 2007, pp. 217–231
Rhetorical Transformations in Translated versions of Fairy Tales, Աստղիկ, 17-18, Երևան, 2007, pp. 63–71
Fairy Tale Characters as Archetypes, Աստղիկ, 17-18, Երևան, 2007, pp. 260–267
Christianization of Fairies in Armenia, Armenian Folia Anglistika, (AASE International Journal of English Studies)Yerevan, 1(3)/2007, pp. 147–152
The Fairy Tale Possible World, Օտար լեզուները բարձրագույն դպրոցում, Երևան, 2007, N 8, pp. 34–38
Intertextuality of the Fairy Tale Text, Օտար լեզուները բարձրագույն դպրոցում, ԵՊՀ գիտ. Աշխ. Ժող., Երևան, 2007, N 8, pp. 38–44
Neutralization of Tropes in Fairy Tales, Folklore, 7, vol. 136. Tartu, 2007, pp. 89–101
The Old Woman as the Patron Spirit of Hair in Armenian Fairy Tales, Ավանդական բանավոր ժառանգություն։ Միջազգային առաջին գիտաժողովի հոդվածների ժողովածու, Երևան, 2006, pp. 72–80
From Fairy Tales to their Animated Versions, Armenian Folia Anglistika, (AASE International Journal of English Studies) Yerevan, 2006, N1(2), pp. 111–118
The Bluebeard or Reading between the Lines, Աստղիկ, N12, Երևան, 2002, pp. 43–48


=== Թարգմանություններ ===
Ջաննի Ռոդարի. «Ջելսոմինոն խաբեբաների աշխարհում», թարգմանիչներ՝ Նաիրա Գրիգորյան, Արաքսյա Ստեփանյան, Ալվարդ Ջիվանյան
Լուիս Քերոլ. «Ալիսը հրաշքների աշխարհում»
Չարլզ Դիքենս. «Օլիվեր Թվիստ»
Լ. Ֆրենք Բաում. «Օզի կախարդը»
Կառլո Կոլլոդի. «Պինոկիո»
Ջոան Ռոուլինգ. «Հարրի Փոթերը և Փիլիսոփայական քարը»
Ջոան Ռոուլինգ. «Հարրի Փոթերը և Գաղտնիքների սենյակը»
Ջոան Ռոուլինգ. «Հարրի Փոթերը և Ազքաբանի կալանավորը»
Հարրի Փոթերը և կրակի գավաթը
Ֆրենսիս Հոջսոն Բրնեթ. «Փոքրիկ արքայադուստրը», Զանգակ, 2016
Ալան Ալեքսանդր Միլն. «Վինի Փու արջուկը», Զանգակ, 2016


== Ծանոթագրություններ ==